kardosdrur/scandi-wiki huggingface dataset:
Sébastien Bosquet

Sébastien Bosquet (født 24. februar 1979 i Dunkerque, Frankrig) er en fransk håndboldspiller, der til daglig spiller for den franske ligaklub Dunkerque HBGL. Han kom til klubben i 2005 fra ligarivalerne Montpellier HB. Bosquet spiller højre back.

Landshold 
Bosquet står (pr. januar 2009) noteret for 59 landskampe og 119 scoringer på det franske landshold. Han var en del af det hold, der sikrede sig guldmedaljerne ved EM i 2006 og ved VM i Kroatien i 2009.

Eksterne henvisniger 
 Spillerinfo 

Håndboldspillere fra Frankrig
Håndboldspillere fra Montpellier HB
Føderalistpartiet

Føderalistpartiet (engelsk: Federalist Party eller Federal Party) var et amerikansk politisk parti som eksisterede i perioden 1792 til 1816, men med nogle grupperinger som fortsatte ind i 1820'erne.

Føderalistpartiet kontrollerede de føderale myndigheder frem til 1801. Partiet blev stiftet af finansminister Alexander Hamilton som i løbet af George Washingtons første periode som præsident, opbyggede et netværk af støttespillere til sin finanspolitik. Dette netværk af støttespillere blev efterhånden til Føderalistpartiet som ønskede en stærk føderal regering, i modsætning til sine politiske rivaler i Det demokratisk-republikanske parti.

Partiets eneste præsident var John Adams som først var Washingtons vicepræsident, før han overtog som præsident i 1797 i en periode frem til 1801.

Tidligere politiske partier i USA
Etableret i 1792
Ophørt i 1816
Føderalisme
Navi

Navi er feen, som er Links "højre hånd". Hun blev beordret af The Great Deku Tree i Kokiri Forest at assistere Link i hans rejse for at stoppe Ganondorf. Alle Kokirier har en fe, men fordi Link oprindeligt er Hyliansk modtog han aldrig én før Navi allierede sig med ham nær begyndelsen af Ocarina of Time. Hun forlader ham i slutningen af spillet.

Fra spillets perspektiv fungerer Navi primært som en guide, der pointerer vigtige objekter ud i omgivelserne, og hjælper spilleren til at lære styrefunktionerne og at komme videre i spillet. De fleste af hendes hints er om hvordan man avancerer i spillet eller hvordan man besejrer fjender. Hun kan også bruges til at fungere som sigtekorn på fjender, genstande og andre personer i spillet. Hun er en af de få personer der har vokal i serien, og den eneste person (bortset fra Link i The Wind Waker) der bruger egentlige engelske ord, som "Hey", "Look", "Listen", "Watch Out" og "Hello".

Figurer fra The Legend of Zelda
Strandarve

 
Strandarve (Honckenya peploides) er en 5-25 cm høj urt, der vokser på sandstrande og strandvolde. Strandarve danner ofte første led i successionen på forstranden.

Beskrivelse 
Strandarve er en flerårig urt med en tæppedannende vækst. Stænglerne er krybende med oprette, blomsterbærende spidser. Bladene er sukkulente, modsatte, ustilkede og ægformede med hel rand og stikkende bladspids. Begge bladsider er gråligt græsgrønne.

Blomstringen sker i juni-juli, hvor man finder blomsterne samlet i endestillede stande med 1-6 blomster. De enkelte blomster er tvekønnede, men i praksis enkønnede. Kronbladene er hvide og afrundede mod spidsen. Frugterne er trerummede kapsler med få frø.

Rodnettet består af krybende og tæt forgrenede jordstængler og dybtgående, slanke pælerødder.

Højde x bredde og årlig tilvækst: 0,10 x 0,50 (10 x 5 cm/år), men planterne kan blive betydeligt bredere, hvis man tager alle de skud med, som er dannet fra jordstænglerne.

Voksested 
Arten er udbredt cirkumpolart, dvs. hele vejen rundt om Arktis. I Danmark findes den almindeligt langs alle kyster i plantesamfundene på sandstrande og strandvolde.

På standene omkring Omø findes arten sammen med bl.a. Alm. Kvik, Sodaurt, Strandkål, Strand-Mælde, Strand-Bede og Strand-Sennep

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Hvide blomster
Kiril Lazarov

Kiril Lazarov (født 10. maj 1980 i Sveti Nikole) er en pensioneret nordmakedonsk håndboldspiller.

Han har tidligere spillet for Nordmakedoniens herrehåndboldlandshold. Tidligere har han spillet for den spanske ligaklub FC Barcelona Handbol. Han kom til klubben i 2013. Han er venstrehåndet og spiller højre back. Under VM i håndbold 2009 satte han ny mesterskabsrekord med i alt 92 mål i ni kampe. Han nævnes som en af verdens bedste håndboldspillere.

Landshold 
Lazarov har en årrække været en af de absolutte nøglespillere på det makedonske landshold, som han har repræsenteret over 100 gange. Han var blandt andet en del af holdets trup ved VM 2009 i Kroatien.
Kiril Lazarovs yngre bror Filip Lazarov spiller også for det makedonske landshold.

Klubber 
 RK Ovce Pole (1991-1994)
 RK Borec Veles (1994-1997)
 RK Pelister (1997–2000)
 RK Zagreb (2000–2002)
 KC Veszprém (2002–2007)
 RK Zagreb (2007–2010)
 BM Ciudad Real (2010-2013)
 FC Barcelona Handbol (2013-2017)
 HBC Nantes (2017-)

Referencer

Eksterne henvisninger 
 

Håndboldspillere fra Nordmakedonien
Håndboldspillere fra RK Zagreb
Håndboldspillere fra MKB Veszprém KC
Demokratisk-republikanske parti

Det demokratisk-republikanske parti er forløberen for nutidens demokratiske parti i USA. Partiet blev grundlagt af Thomas Jefferson og James Madison i 1792 og var det ene af de to ledende partier (det andet var Føderalistpartiet) i den første periode med partier frem til 1824. 

Partiet blev oprindelig kaldt "Det republikanske parti", men modstanderne brugte navnet "Det demokratisk-republikanske parti" i et forsøg på at koble det til massakrene under Den Franske Revolution. Historikere bruger ofte den sidste betegnelse for at adskille det fra dagens Republikanske parti. Medlemmene blev betegnet som "Republikanere" eller "Jeffersonske republikanere".

Partiet blev primært dannet for at modarbejde Føderalistpartiets økonomi- og udenrigspolitik, hvor partiet blandt andet gik ind for at holde et godt forhold til Frankrig. Partiet gik desuden ind for en streng tolkning af forfatningen, med størst mulig selvstyre for delstaterne og beskyttelse af den "frie bonde" overfor kapitalkræfterne.

Frem til nederlaget i den britisk-amerikanske krig i 1812 gik partiet imod føderalistenes politik med hensyn til skatter, udviklingen af en marine og andre militærudgifter, statsgæld og etablering af en føderal statsbank, men efter 1812 blev partiet delt i disse spørgsmål, med Jefferson og Madison som ledere af hver sin fløj. Efter at Føderalistpartiet blev splittet i 1815, sluttede store dele fra dette parti sig til Madisons fløj.

I sin 32-årige historie fik partiet valgt tre af sine medlemmer som præsidenter:
 Thomas Jefferson (valgt i 1800 og 1804)
 James Madison (valgt i 1808 og 1812)
 James Monroe (valgt i 1816 og 1820)

Partiet dominerede USAs Kongres og de fleste delstaters forsamlinger, men stod svagest i New England. William H. Crawford, der tabte præsidentvalget i 1824, var sidste præsidentkandidat fra partiet. Allerede der var partiet i opløsning i en række fraktioner, blandt andet en ledet af Andrew Jackson, der udviklede sig til nutidens demokratiske parti. En anden fraktion, ledet af Henry Clay og John Quincy Adams førte til Det nationalrepublikanske parti og senere Whig Party.

Tidligere politiske partier i USA
Etableret i 1792
Ophørt i 1824
Nationalrepublikanske parti

Det nationalrepublikanske parti () var et amerikansk parti som eksisterede i 1820'erne.

Partiet var et udbryderparti fra Det demokratisk-republikanske parti på grund af indre uengigheder omkring styrkeforholdet mellem præsidenten og USAs Kongres, samt forholdet mellem føderale myndigheder og delstaterne.

Det endte med, at et mindretal omkring præsident John Quincy Adams, som ønskede at begrænse præsidentembedets magt, brød ud og dannede Det nationalrepublikanske parti. Også udbrydere fra det splittede Føderalistparti sluttede sig til denne fløj.

Efter, at Adams tabte præsidentvalget i 1828 gik partiet i opløsning, men store dele af partiet blev videreført i Whigpartiet, der opstod i 1830'erne og senere også af det republikanske parti.

Tidligere politiske partier i USA
Etableret i 1825
Ophørt i 1833
Ivan Čupić

Ivan Čupić (født 27. marts 1986 i Metković, Jugoslavien) er en kroatisk håndboldspiller, der til dagligt spiller for den slovenske ligaklub RK Velenje. Han kom til klubben i 2008 fra spanske Octavio Vigo.

Landshold 
Čupić var en del af det kroatiske landshold, der vandt sølv ved EM 2008 i Norge, hvor holdet i finalen blev besejret af Danmark. Under en træninglejr før OL i Beijing mistede Ivan ca. halvdelen af højre ringfinger, da han faldt og greb fat i en stålwire, der sammen med vielsesringen skar fingeren over. Dermed gik han glip af OL-deltagelsen, men han kunne senere fortsat spille håndbold og var tilbage på landsholdet, der i januar 2009 spillede VM på hjemmebane i Kroatien.

Eksterne henvisninger 

 

Håndboldspillere fra Kroatien
Håndboldspillere fra R.K. Metković
Håndboldspillere fra RK Zagreb
Håndboldspillere fra RK Gorenje
Håndboldspillere ved sommer-OL 2012
Håndboldspillere ved sommer-OL 2016
Medaljevindere ved sommer-OL 2012
Olympiske bronzemedaljevindere fra Kroatien
Olympiske medaljevindere i håndbold
Denis Buntić

Denis Buntić (født 13. oktober 1982 i Ljubuški, Jugoslavien) er en kroatisk håndboldspiller, der til dagligt spiller for den spanske Liga ASOBAL-klub Ademar León. Han kom til klubben i 2008 fra slovenske RK Cmos Koper, og har også tidligere spillet for RK Zagreb i sit hjemland.

Landshold 
Buntić var en del af det kroatiske landshold, der vandt sølv ved VM 2005 i Tunesien, hvor holdet i finalen blev besejret af Spanien. Han var også i truppen til VM i 2009 på hjemmebane i Kroatien.

Eksterne henvisninger 

 Spillerinfo 

Håndboldspillere fra Kroatien
Håndboldspillere fra RK Zagreb
Vedran Zrnić

Vedran Zrnić (født 26. september 1979 i Zagreb, Jugoslavien) er en kroatisk tidligere håndboldspiller, der især var kendt som højre fløj i den tyske Bundesliga-klub VfL Gummersbach, hvor han spillede 2006-2013. Han spillede også i kroatiske, slovenske, tyrkiske og polske klubber samt på det kroatiske landshold. Han indstillede sin aktive karriere i 2019 som næsten 40-årig og fortsatte derefter som talentspejder.

Landshold 
På landsholdet var han med til at sikre Kroatien guld ved både VM i 2003 og OL 2004 i Athen. Han var desuden med til at vinde sølv ved VM i 2005 og 2009 samt sølv ved EM 2010.

Referencer

Eksterne henvisniger 

 

Håndboldspillere fra Kroatien
Håndboldspillere fra RK Zagreb
Håndboldspillere fra RK Gorenje
Personer fra Zagreb
Deltagere for Kroatien ved sommer-OL 2004
Olympiske mestre fra Kroatien
Tonči Valčić

Tonči Valčić (født 9. juni 1978 i Zadar, Jugoslavien) er en kroatisk håndboldspiller, der til dagligt spiller for den kroatiske ligaklub RK Zagreb. Han kom til klubben i 2008 fra spanske Ademar León, som han vandt Champions League med i 2006.

Landshold 
Valčić står (pr. januar 2009) noteret for over 80 kampe for det kroatiske landshold, som han blandt andet vandt guld med ved VM i 2003, samt sølv ved VM i 2005 og EM i 2008.

Eksterne henvisniger 

 
 Spillerinfo

Håndboldspillere fra Kroatien
Håndboldspillere fra RK Zagreb
Personer fra Zadar
Sheik (The Legend Of Zelda)

Sheik er en figur i The Legend of Zelda: Ocarina of Time, og et af Prinsesse Zeldas alter ego'er. I spillet udgiver Zelda sig for at være en ung hankønssheikah ved navn Sheik. Med en stille stemme og det meste af ansigtet skjult, såvel som en velsiddende blå dragt med det røde Sheikah øje i midten, er figuren essentielt ugenkendelig som Zelda.

Sheik spiller harpe, og lærer Link nye sange til at hjælpe ham på hans rejse. Da Link ankommer i Temple of Time nær slutningen af spillet, bruger Sheik The Triforce of Wisdom og ændrer sig tilbage til Zelda. 

Det er blevet påstået i Super Smash Bros. Melee, at Zelda bruger sine magiske evner til at ændre sin hudfarve, sin hårlængde, øjenfarve og sit tøj. Oveni dette er stemmen bag Sheik i Ocarina of Time, Super Smash Bros. Melee og Super Smash Bros. Brawl en kvinde. Men da Link møder Princess Ruto i The Water Temple, refererer hun til Sheik som "en mand", og i Ocarina of Time-mangaen siges det at Zelda brugte The Triforce of Wisdom til faktisk at blive en hvid mand når hun var maskeret som Sheik. 

Sheik er en af figurene i Super Smash Bros. Melee og Super Smash Bros. Brawl, hvor Zelda kan forvandle sig om til Sheik under kamp som en af sine evner.

Figurer fra The Legend of Zelda
Domagoj Duvnjak

Domagoj Duvnjak (født 1. juni 1988 i Đakovo, Jugoslavien) er en kroatisk håndboldspiller, han har tidliger spillet for RK Zagreb, men blev så i 2009 hentet til HSV Hamburg for 17 mio DKK, som også er det dyreste en håndboldspiller er blevet solgt for. Han dækker både venstre back- og playmaker-pladsen.

Landshold 
Duvnjak var en del af det kroatiske håndboldlandshold, der vandt sølv ved EM 2008 i Norge, hvor holdet i finalen blev besejret af Danmark. Året efter var han med i truppen til VM på hjemmebane i Kroatien.

Eksterne henvisninger 

 
 Spillerinfo 

Håndboldspillere fra Kroatien
Håndboldspillere fra RK Zagreb
Momir Ilić

Momir Ilić (født 22. december 1981 i Aranđelovac, Jugoslavien) er en serbisk håndboldspiller, der til dagligt spiller i ungarske Veszprém (2013-). Han har tidligere spiller i den tyske Bundesliga-klub THW Kiel (2009-2013) som han kom til i 2009 fra VfL Gummersbach.

Landshold 
Ilić spillede en årrække på det serbiske landshold, som han blandt andet repræsenterede ved EM 2012 i Serbien, hvor værterne vandt sølv. Han var den helt store profil på landsholdet i sin tid.

Eksterne henvisniger 
 Spillerinfo 

Håndboldspillere fra Serbien
Mladen Bojinović

Mladen Bojinović (født 17. januar 1977 i Banja Luka, Jugoslavien) er en serbisk håndboldspiller, der til dagligt spiller for den franske ligaklub Montpellier HB. Han kom til klubben i 2002 fra spanske FC Barcelona. Med Montpellier har han fire gange vundet det franske mesterskab, tre gange den franske pokalturnering, og som kronen på værket Champions League i 2003.

Landshold 
Bojinović står noteret (pr. 2007) for 40 kampe på det serbiske landshold, som han blandt andet vandt bronze med ved VM i 1999.

Eksterne henvisninger 

Håndboldspillere fra Serbien
Galebevægelsen

Galebevægelsen er en dansk græsrodsbevægelse, der er modstandere af den danske psykiatri.

Bevægelsen blev startet i 1979, af patienter, pårørende og behandlere inden for psykiatrien, der var gale over den måde man blev behandlet på af psykiatrien og samfundet. I dag arbejder foreningen for forbud mod tvangsbehandling af psykiatriske patienter, lovsikret ret til medicinfri hjælp, påvisning og forbyggelse mod lidelsesskabende faktoreri samfundet og en afprivatisering af psykiske lidelser og problemer. Foreningen består af flere lokalforeninger i København, Vestjylland, Hillerød og Region Syddanmark, sidstnævnte stillede op til regionrådsvalget i 2005, men fik ingen mandater.

Kilder og  henvisninger 

 Foreningens hjemmeside 
Galebevægelsen Anders Kelstrup i Den Store Danske, Gyldendal. Hentet 5. marts 2020

Foreninger fra Danmark
Psykiatri
Natskyggefamilien

Natskyggefamilien (Solanaceae) er en familie af tokimbladede urter, hvoraf mange er giftige. Alle familiens medlemmer indeholder i større eller mindre grad giftige alkaloider – først og fremmest solanin. 

Naturligt forekommende i Danmark forefindes sort natskygge og bittersød natskygge.

Kommercielt vigtige afgrøder 
Flere af familiens medlemmer er kommercielt vigtige afgrøder, eksempelvis tomat, kartoffel, paprika, peberfrugt, chili, tobak, natskygge  og petunia.

Ydre systematik 
Arterne i natskygge-familien tilhører natskygge-ordenen, hvor de danner en søstergruppe i forhold til snerle-familien. Disse to familier danner tilsammen en monofyletisk gruppe, der er søster til familierne hydroleaceae, sphenocleaceae og montiniaceae.

 
Kladogrammet er opstillet efter 

 Acnistus
 Althenaea
 Anisodus
 Anthocercis
 Anthotroche
 Archiphysalis

 Atropa (med bl.a. Galnebær)
 Atropanthe
 Benthamiella
 Bouchetia
 Brachistus
 Browallia
 Engletrompet (Brugmansia)
 Regntræ (Brunfelsia)
 Calibrachoa
 Paprika (Capsicum)
 Hammerbusk (Cestrum)
 Chamaesaracha
 Combera
 Crenidium
 Cuatresia
 Cyphanthera
 Cyphomandra
 Pigæble (Datura)
 Deprea
 Discopodium
 Duboisia
 Dunalia
 Dyssochroma
 Ectozma
 Exodeconus
 Fabiana
 Grabowskia
 Grammosolen
 Hawkesiophyton
 Heteranthia
 Hunzikeria
 Bulmeurt (Hyoscyamus)
 Iochroma
 Jaborosa
 Jaltomata
 Juanulloa
 Latua
 Leptoglossis
 Leucophysalis
 Lycianthes
 Bukketorn (Lycium)
 Lycopersicon, se Natskygge
 Alrune (Mandragora)
 Margaranthus
 Markea
 Melananthus
 Mellissia
 Merinthopodium
 Metternichia
 Nectouxia
 Kantbæger (Nicandra)
 Tobak (Nicotiana)
 Nierembergia
 Nothocestrum
 Oryctes
 Pantacantha
 Parabouchetia
 Pauia
 Petunia
 Phrodus
 Blærebæger (Physalis)
 Physochlaina
 Plowmania
 Protoschwenckia
 Przewalskia
 Quincula
 Rahowardiana
 Reyesia
 Salpichroa
 Salpiglossis (med bl.a. trompettunge)
 Saracha
 Schizanthus (med bl.a. fattigmandsorkidé)
 Schultesianthus
 Schwenckia
 Sclerophylax
 Skopolaminurt (Scopolia)
 Sessea
 Sesseopsis
 Solandra
 Natskygge (Solanum)
 Marmeladebusk (Streptosolen)
 Symonanthus
 Trianaea
 Triguera
 Tubocapsicum
 Vassobia
 Vestia
 Withania
 Witheringia

Noter

Se også 
 Dækfrøede planter (Magnoliophyta)

 
Natskygge-ordenen
Honningurtfamilien

Honningurtfamilien (Hydrophyllaceae) blev under det tidligere Cronquists system regnet for en familie i Natskyggeordenen. Under det nuværende, fylogenetiske system henregnes familiens slægter til Rublad-familien (Boraginaceae). 

Plantefamilier
Tour Down Under 2009

Tour Down Under 2009 er den 11. udgave af Tour Down Under, og køres d. 20. januar til d. 25. januar omkring Adelaide, Australien. 

Det var Lance Armstrongs første professionelle cykelløb, siden hans comeback.

Etape resultater

1. etape

2. etape

3. etape

4. etape

5. etape

6. etape

Samlet stilling

Klassement

Bjergkonkurrencen

Pointkonkurrencen

Ungdomskonkurrencen

Holdkonkurrencen

Trøjernes fordeling gennem løbet

Referencer

2009
Designerdrug

Designerdrug er et udbredt navn for syntetisk fremstillede, euforiserende stoffer (narkotika). De fleste narkotiske stoffer fremstilles ellers normalt ved bearbejdning af forskellige planter (hash fremstilles ud fra hampplanten, heroin fremstilles ud fra opiumsvalmuen osv.). Til forskel fra disse "traditionelle" narkotiske stoffer, fremstilles syntetiske stoffer kemisk i et laboratorium ved anvendelse af forskellige kemiske komponenter. 

Til forskel for "almindelige" narkotiske stoffer, betyder dette at komponenterne til stofferne ikke nødvendigvis er ulovlige – hvilket kan gøre det lettere for kriminelle at fremstille stofferne, frem for at skulle få stofferne smuglet ind i landet. Samme problematik kendes fra sprængstoffer, hvor nogle af disse kan fremstilles ud fra materialer som ikke er lette at forbyde (f.eks. kunstgødning).

Nogle designerdrugs 

Eksempler på syntetisk narkotika er 

 Cathinoner, mere end 70 derivater kendes
 ecstacy
 LSD.

Eksterne links og henvisninger 

Euforiserende stoffer
Kunstmusik

Kunstmusik er musik, der kræver mere af lytteren end popmusik. En mere teknisk definition er ”lærd musik”, ”seriøs musik” eller ”klassisk musik”, der henviser til musikalske traditioner og indebærer avancerede strukturelle og teoretiske overvejelser - og for den vestlige kunstmusiks vedkommende en skriftlig musikalsk tradition. Udtrykket "kunstmusik" bruges som en modsætning til "populær musik" eller popmusik.

Definition 
 
Kunstmusik anvendes primært om den vestlige klassiske musik. Udtrykket kan dog også henvise til:

 Den klassiske musik fra andre kulturer.
 Nutidig og ”contemporary art” musik, herunder elektronisk musik, eksperimenterende musik og minimalistisk musik, konkret musik etc.
 Jazz, bortset fra meget populære versioner af jazz.

Sondringen mellem populær musik og kunstmusik er blevet noget sløret, især i slutningen af 20. århundrede. For eksempel kom især minimalistisk musik og postmoderne musik tættere på populær musik og afviste dermed det ældre skel. Og omvendt har nogle musikere fra den populære del eksperimenteret og udviklet en særlig interesse i den minimalistiske og postmoderne tilgang, og dermed indarbejdet visse aspekter af kunstmusik i populær musik. Der skal skelnes mellem popmusik (tæppebankermusik) og populær musik (light music).

Karakteristika 
 
I dette afsnit refereres til de mere tekniske betydninger. Kunstmusik refererer primært til klassiske traditioner (herunder den nutidige såvel som den historiske klassiske musiks former), der fokuserer på formelle stilarter, indbyder til teknisk og detaljeret dekonstruktion og kritik, og kræver fokuseret opmærksomhed fra lytteren. I streng vestlig praksis betragtes kunstmusik primært som en skriftlig musikalsk tradition, som opbevares i en form for nodeskrift/musiknotation, i modsætning til at blive videregivet mundtligt ved at lære musikken udenad eller som optagelser. Det meste af den vestlige kunstmusik er skrevet ned med standardformularerne for musiknotation, hvis udvikling i Europa begyndte før renæssancen og nåede sin modenhed i den romantiske periode.

Noter

Eksterne henvisninger 

Musik
Penzance

Penzance er en mindre by beliggende i på sydkysten af Cornwall, England ved den engelske kanal i Mount's Bay, ca. 20 km fra Land's End.

Penzances hoveddindtægter kommer fra let industri, fiskeri og turisme. Der er færgerute fra byens havn til Scillyøerne.

Eksterne henvisninger 
 Penzance (på engelsk)
 Penzance Online (på engelsk)

Byer i England
Cornwall
Ringen

Ringen har flere betydninger:

 Ringen (modstandsgruppe) – en dansk illegal organisation under 2. verdenskrig
 Ringen (germanofil organisation) – en dansk kulturel gruppe under 2. verdenskrig
 Ringen (film) – Hitchcock-film
 Ringen (miniserie) – miniserie fra 1996
 Nibelungens Ring – en cyklus af fire episke operaer af Richard Wagner 
 Herskerringen - fra Ringenes Herre og Hobbitten af J.R.R. Tolkien.
 Ringen (dokumentarfilm) – dansk portrætfilm fra 2006 instrueret af Judith Lansade. Om Kasper Bech Holten opsætning af Ringen
 Ringen (skulptur) – skulptur i Hjørring af Claes Hakes